O‘zbekistonlik xonanda Ulug‘bek Rahmatullayevning “I Love You” qo‘shig‘ining hindcha versiyasi chiqqani bois ko‘pchilik muxlislar uning bu ashulasi ham xorijlik hamkasblaridan olingan degan qarorga kela boshladilar. Ammo yaqinda aslida hindistonlik qo‘shiqchi Raj Manohar uning ashulasini olib, hindcha kuylagani ma’lum bo‘ldi. Ta’kidlanishicha, Manohar qo‘shiqqa klip ishlab o‘tirmay, Rahmatullayevning klipini aynan olgan. “Xonanda Raj Manohar Hindistonda mashhur ekan. Xursand bo‘ldim. Sizlar ham ko‘rishingiz mumkin. Eng qizig‘i, klipda o‘zim”, - deb yozdi Rahmatullayev ijtimoiy tarmoqdagi sahifasida.